ร้านชาบูเปิดใหม่หน้าม.เกษตร เป็นชาบูเฝอสไตล์เวียดนามผสมผสานการตกแต่งสไตล์ industrial loft ร้านสวย ใหญ่พอสมควร มีหลากหลายโซนให้เลือก ทั้ง indoor และ outdoor พนักงานบริการดี และใส่ใจลูกค้า วันนี้มาเจอคนกลุ่มใหญ่ เสียงดังมากกก เรามาสองคน พนักงานเลยพาไปนั่งที่อื่นที่มีความเป็นส่วนตัวพอสมควร 
เมนูอาจเหมือนชาบูทั่วไป แต่มีความแตกต่างตรงที่มีเส้นเฝอและเมนูแนะนำอื่นๆ เช่น ปอเปี๊ยะทอด เฝอลุยสวน หมูตุ๋น เนื้อซี่โครงตุ๋น นุ่มมาก ละลายในปาก รสชาติกลมกล่อม เฟรนซ์ฟราย ทอดใหม่กรอบๆ และยังมีเมนูของหวานตบท้าย มีไอศครีมกับ สาคูแคนตาลูป พอทานได้ไม่ถึงกับอร่อย มีแค่กลิ่นแต่ไม่เห็นเนื้อแคนตาลูป ร้านนี้น้ำจิ้มเด็ดมาก โดยเฉพาะน้ำจิ้มฮอยชินผสมน้ำจิ้มซีฟู๊ด เลยทำให้แตกต่างจากร้านชาบูทั่วไป 
คนละ 199 บาท ราคารวมเครื่องดื่มแล้ว ราคานี้ถือว่าคุ้มมาก ชอบการให้บริการ การตกแต่งของร้าน และมีที่จอดรถของทางร้านเองด้านตรงข้ามร้าน ประทับใจมาก ยกให้ร้านนี้เป็นร้านประจำเลย